****

ΕΛΛΗΝΙΚΗ ΔΗΜΟΚΡΑΤΙΑ

ΠΕΡΙΦΕΡΕΙΑ ΑΤΤΙΚΗΣ

ΔΗΜΟΣ ΜΟΣΧΑΤΟΥ–ΤΑΥΡΟΥ Μοσχάτο, 19/1/2024

αρ. πρωτ : ΔΥ

Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ

Κοραή 36 - Τ.Κ 18345 ΜΟΣΧΑΤΟ

Προς τον Πρόεδρο και τα μέλη του Δημοτικού Συμβουλίου

**ΘΕΜΑ :Λήψη απόφασης για τον ορισμό Εκτιμητικής Επιτροπής του Δήμου για την εκποίηση και εκμίσθωση των ακινήτων και κινητών πραγμάτων του Δήμου καθώς και για την αγορά και μίσθωση ακινήτων και κινητών πραγμάτων ανηκόντων σε τρίτους, για το έτος 2024.**

**Κύριε Πρόεδρε,**

Ι. Σύμφωνα με τις διατάξεις του άρθρου 7 του Π.Δ. 270/1981 (σε συνδυασμό με τις σχετικές διατάξεις του ν. 3463/2006): «1. Η δημοπρασία εκποιήσεως ακινήτων κτημάτων των δήμων και κοινοτήτων ενεργείται μετά προηγουμένην καταμέτρησιν και εκτίμησιν του εκποιουμένου κτήματος, παρ' επιτροπής, οριζομένης υπό του δημοτικού ή κοινοτικού συμβουλίου και αποτελουμένης εκ δύο μελών αυτού, του ενός οριζομένου ως προέδρου αυτής και ενός μηχανικού της τεχνικής υπηρεσίας του Δήμου ή της Κοινότητος ή όπου δεν υφίσταται τοιαύτη υπηρεσία εξ' ενός μηχανικού ή υπομηχανικού της ΤΥΔΚ οριζομένου υπό του δημάρχου ή του νομάρχου κατά περίπτωσιν.»

ΙΙ. Επίσης, σύμφωνα με το άρθρο 3 παρ. 3 του Π.Δ. 270/1981: «3. Αι διατάξεις των άρθρων 1 και 2 και η παράγραφος 2 του παρόντος άρθρου, εφαρμόζονται αναλόγως και προκειμένου περί αγοράς ή μισθώσεως, υπό των δήμων ή κοινοτήτων πραγμάτων ανηκόντων εις τρίτους.»

ΙΙΙ. Με απόφαση Δημάρχου ορίζεται δημοτικός υπάλληλος ως γραμματέας της ανωτέρω Επιτροπής.

ΙV. Κατόπιν τούτου εισηγούμαστε την λήψη απόφασης για τον ορισμό δύο Δημοτικών Συμβούλων, του ενός οριζόμενου ως προέδρου αυτής, με τους αναπληρωτές τους, οι οποίοι μαζί με ένα μηχανικό της Τεχνικής Υπηρεσίας, που θα οριστεί με απόφαση του κ. Δημάρχου, θα αποτελέσουν την Εκτιμητική Επιτροπή του Δήμου για την εκποίηση και εκμίσθωση των ακινήτων και κινητών πραγμάτων του Δήμου καθώς και για την αγορά και μίσθωση ακινήτων και κινητών πραγμάτων ανηκόντων σε τρίτους, για το έτος 2024.

**Ο Αναπληρωτής Εσόδων Ο Αντιδήμαρχος**

**Βασίλης Τζέλλος Αριστείδης Κρεμμύδας**