**ΑΘΗΝΑ, 19 Ιανουαρίου 2024**

**ΠΡΩΤ. 12**

**ΠΡΟΣ: Δήμαρχο Μοσχάτου-Ταύρου**

**κ. Ανδρέα Ευθυμίου**

**ΘΕΜΑ: Ορισμός Εκπροσώπων προς τον Ευρωπαϊκό Όμιλο Εδαφικής Συνεργασίας «Ε.Ο.Ε.Σ. Αμφικτυονία»**

Αγαπητέ Δήμαρχε,

Σας στέλνουμε τις ευχές μας για μία θητεία γεμάτη υγεία και δημιουργικότητα και ελπίζουμε στην καρποφόρο συνεργασίας μας, με διάθεση για την προώθηση των ζωτικών θεμάτων που μας απασχολούν, προς όφελος των λαών της Ευρώπης και των Δήμων μας ειδικότερα.

Η Γενική Συνέλευση του «Ε.Ο.Ε.Σ. Αμφικτυονία», η οποία είναι και **εκλογική,** έχει οριστεί για τις **12 Απριλίου 2024 στην Αθήνα** και σύμφωνα με το άρθρο 12 του καταστατικού μας, οι Δήμοι που έχουν:

α) Έως 10.000 κατοίκους εκπροσωπούνται στην Γ.Σ. από ένα εκπρόσωπο και αυτός είναι ο Δήμαρχος ή αιρετός προτεινόμενος από αυτόν,

β) Από 10.000 έως 30.000 εκπροσωπούνται στην Γ.Σ. από δύο κατά τα ανωτέρω αιρετούς εκπροσώπους,

γ) Άνω των 30.000 κατοίκων εκπροσωπούνται από τρείς αιρετούς.

Στις περιπτώσεις β΄ και γ΄ ο ένας τουλάχιστον εκπρόσωπος εκλέγεται από την μειοψηφία.

Ο Δήμος σας υπάγεται στην γ΄ κατηγορία και εκπροσωπείται από τρεις εκπροσώπους.

**Για την καλύτερη οργάνωση** της Γενικής Συνέλευσης θα επιθυμούσαμε να μας γνωστοποιήσετε τα ονόματά τους και στοιχεία επικοινωνίας (e-mail & τηλέφωνο) άμεσα, προκειμένου να τους σταλεί η σχετική πρόσκληση.

Σύντομα θα σας αποσταλεί η πρόσκληση και οι λοιπές λεπτομέρειες για τη Γενική Συνέλευση.

Με εκτίμηση,

**Ο ΠΡΟΕΔΡΟΣ**

****

**ΔΗΜΗΤΡΗΣ ΑΡΓΙΑΝΑΣ**